આ લાંબી યાત્રામાં બદ્રી બલદાવા અને તેમનો પરિવાર એકલો નહોતો. ઇમ્ફાલથી તેમની સાથે અન્ય 12 વાહનો જોડાયા હતા. તેઓ કુલ 26 વયસ્કો અને એક બાળક સાથે 27 લોકો હતા. આ જૂથને ભારત સરકાર સાથે ઓળખાણ હતી અને તેમણે આ ટ્રિપ દરમિયાન બદ્રી બલદાવાને શક્ય સગવડો પૂરી પાડી હતી, જેમ કે, તેઓ જ્યાં પણ રાતવાસો કરે ત્યાં ઇન્ડિયન એમ્બસીમાં તેમને ભારતીય ભોજન મળી રહેતું. વળી થાઇલેન્ડના પ્રવાસન વિભાગ દ્વારા તો તેમને માટે સાંસ્કૃતિક કાર્યક્રમનું આયોજન પણ કરવામાં આવ્યું હતું.